ai4bharat/Pralekha huggingface dataset:
బొగ్గు మంత్రిత్వ శాఖ
"బొగ్గు మరియు గనుల" పై జరిగిన మొదటి ఇండియా-ఆస్ట్రేలియా జాయింట్ వర్కింగ్ గ్రూప్  వర్చ్యువల్ సమావేశం
2021 అక్టోబర్ 13 న జరగబోతున్న ఇండియా-ఆస్ట్రేలియా ఎనర్జీ డైలాగ్కు ముందస్తుగా, భారత్ - ఆస్ట్రేలియా మధ్య "బొగ్గు మరియు గనుల" పై మొదటి జాయింట్ వర్కింగ్ గ్రూప్  సమావేశం ఈరోజు వీడియో కాన్ఫరెన్సింగ్ ద్వారా ఇక్కడ జరిగింది. భారతదేశం నుండి బొగ్గు మంత్రిత్వ శాఖ అదనపు కార్యదర్శి శ్రీ వినోద్ కుమార్ తివారీ మరియు ఆస్ట్రేలియా వైపు నుండి వనరుల విభాగం అధిపతి శ్రీ పాల్ ట్రాట్మన్ సహ అధ్యక్షత వహించారు. తన ప్రారంభ ప్రసంగాలలో శ్రీ తివారీ భారతదేశంలో బొగ్గు రంగం గురుంచి అవలోకనాన్ని అందించారు. భవిష్యత్తు కోసం అభివృద్ధి చెందుతున్న దృష్టాంతాన్ని అందించారు. రెండు దేశాలలో బొగ్గు మరియు మైనింగ్ రంగాలలో సాధ్యమయ్యే సహకారం కోసం చేర్చాల్సిన ప్రాధాన్యత ప్రాంతాలను ఆయన ప్రముఖంగా ప్రస్తావించారు.
ప్రస్తుత మరియు భవిష్యత్తు పరిస్థితులు, భారతీయ బొగ్గు వనరులు, క్లిష్టమైన మరియు వ్యూహాత్మక ఖనిజాలు-డిమాండ్ మరియు సరఫరా స్థితిగతులు ఈ సమావేశంలో చర్చించారు. క్లీన్ కోల్ టెక్నాలజీపై ఇండియా ఆస్ట్రేలియా సహకారం, ఉపరితల బొగ్గు గ్యాసిఫికేషన్, కోల్ బెడ్ మీథేన్, సాంకేతికత భాగస్వామ్యం కోసం చర్చలలో ప్రధానంగా అంశాలు చోటుచేసుకున్నాయి. ఫైర్ క్వెన్చింగ్, బొగ్గు ఆధారిత హైడ్రోజన్, కార్బన్ క్యాప్చర్ యుటిలైజేషన్ & స్టోరేజ్  పై సమాలోచనలు జరిగాయి. బొగ్గు టెక్నాలజీపై వ్యాపారం నుండి వ్యాపార సహకారం, సాంకేతిక పరిజ్ఞానం బదిలీ, నైపుణ్యాభివృద్ధి మరియు శిక్షణపై సహకారం, ఆస్ట్రేలియా నుండి కోకింగ్ బొగ్గు దిగుమతికి సంబంధించిన అంశాలపై వీరి మధ్య చర్చ జరిగింది.
భవిష్యత్తులో ఏదైనా సహకారం కోసం ఈ అంశాలపై తమ నైపుణ్యాన్ని పంచుకోవడం గురించి ఇరుపక్షాలు చర్చించాయి మరియు వనరులు, సాంకేతికత, సుస్థిరత మరియు వ్యాపార అవకాశాలపై భారత్ ప్రెజెంటేషన్ ఇచ్చింది. జాయింట్ సెక్రటరీ శ్రీమతి విస్మితాతేజ్, బొగ్గు మంత్రిత్వ శాఖ సలహాదారు శ్రీ ఆనంది ప్రసాద్, కబిల్ సిఎండి శ్రీ రంజిత్రాథ్, సిఐఎల్ చీఫ్ మేనేజర్ శ్రీ పీయూష్ కుమార్ మరియు సిఎమ్పిడిఐఎల్ డైరెక్టర్ శ్రీ ఎకె రాణా ఈ ప్రెజెంటేషన్లు ఇచ్చారు. గ్లోబల్ రిసోర్సెస్ స్ట్రాటజీ, ఎనర్జీ & ఇండస్ట్రీ, కార్బన్ క్యాప్చర్ యుటిలైజేషన్ అండ్ స్టోరేజ్  మరియు ట్రేడ్ అండ్ కమోడిటీ రిలేషన్ని డీకార్బోనైజ్ చేయడానికి గ్లోబల్ రిసోర్సెస్ స్ట్రాటజీ, లెవరేజింగ్ టెక్నాలజీస్, ఇన్ఫ్రాస్ట్రక్చర్పై ఆస్ట్రేలియన్ వైపు నుండి ప్రెజెంటేషన్లు ఇచ్చారు. ఈ సందర్బంగా ఓపెన్ హౌస్ చర్చ కూడా జరిగింది.
.
ప్రధాన మంత్రి కార్యాలయం
లండన్ లోని ప్రసిద్ధఎబీ రోడ్ స్టూడియోస్ లో జాతీయ గీతాన్ని వినిపించినందుకు గాను శ్రీ రికీ కేజ్ నుప్రశంసించిన ప్రధాన మంత్రి
లండన్ లోని ప్రసిద్ధ ఎబీ రోడ్ స్టూడియోస్ లో భారతదేశం యొక్క జాతీయ గీతాన్ని వినిపించడం కోసం 100 వాద్య యంత్రాలతో కూడిన బ్రిటిష్ ఆర్కెస్ట్రా అయిన ‘ద రాయల్ ఫిల్ హార్మోనిక్ ఆర్కెస్ట్రా ను నిర్వహించినందుకు గాను భారతదేశాని కి చెందిన సంగీతకారుడు మరియు గ్రేమీ పురస్కార విజేత శ్రీ రికీ కేజ్ ను ప్రధాన మంత్రి శ్రీ నరేంద్ర మోదీ ప్రశంసించారు.
శ్రీ రికీ కేజ్ ట్వీట్ కు ప్రధాన మంత్రి సమాధానాన్ని ఇస్తూ -
‘‘అద్భుతం. ఇది భారతదేశం లో ప్రతి ఒక్కరూ తప్పక గర్వపడేటట్లు చేసేదే.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
బసంత్ పంచమి మరియు సరస్వతి పూజ ల సందర్భం లో దేశ ప్రజల కు అభినందనలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ దేశ ప్రజల కు బసంత్ పంచమి మరియు సరస్వతి పూజ ల సందర్భం లో తన శుభాకాంక్షల ను వ్యక్తం చేశారు.
ప్రధాన మంత్రి ట్విటర్ లో వ్రాసిన ఒక సందేశం లో ‘‘సంతోషం మరియు పున:ప్రారంభాల పండుగ రోజు అయిన బసంత్ పంచమి ని పురస్కరించుకొని నేను నా యొక్క ఆప్యాయమైనటువంటి శుభాకాంక్షల ను వ్యక్తం చేస్తున్నాను.
‘‘జ్ఞానాని కి సంబంధించిన దివ్య మాత అయినటువంటి సరస్వతీ దేవి మన అందరికీ జ్ఞానాన్ని మరియు వివేకాన్ని ప్రసాదించాలని కూడా నేను ప్రార్థిస్తున్నాను’’ అని పేర్కొన్నారు.
(
ప్రధాన మంత్రి కార్యాలయం
శ్రీరామనవమి సందర్భం లో జూనాగఢ్ లోని ఘాటిలా లో ఉమియా మాత మందిరం 14వ స్థాపనదిన కార్యక్రమం లో ప్రసంగించనున్న ప్రధాన మంత్రి
శ్రీరామ నవమి ని పురస్కరించుకొని ప్రధాన మంత్రి శ్రీ నరేంద్ర మోదీ 2022వ సంవత్సరం ఏప్రిల్ 10వ తేదీ న మధ్యాహ్నం ఒంటి గంట కు గుజరాత్ లోని జూనాగఢ్ లో ఘాటిలా లో ఉమియా మాత మందిరం 14వ స్థాపన దిన కార్యక్రమాన్ని ఉద్దేశించి వీడియో కాన్ఫరెన్స్ మాద్యమం ద్వారా ప్రసంగించనున్నారు.
మందిరాన్ని ప్రధాన మంత్రి శ్రీ నరేంద్ర మోదీ 2008వ సంవత్సరం లో ప్రారంభించారు. అప్పట్లో ఆయన గుజరాత్ ముఖ్యమంత్రి గా ఉన్నారు. ప్రధాన మంత్రి 2008వ సంవత్సరం లో చేసిన సూచన ల ప్రకారం, మందిర ట్రస్టు వివిధ సామాజిక మరియు ఆరోగ్య సంబంధి కార్యకలాపాల పరిధి ని విస్తరించింది. ఉచితం గా కంటిపొర శస్త్ర చికిత్సలు, ఆర్థికంగా తాహతు లేనటువంటి రోగుల కు ఆయుర్వేద మందుల ను ఉచితం గా అందించడం చేస్తున్నది.
ఉమియా మాత ను కద్ వా పాటీదార్ ల కులదేవత గా భావిస్తారు.
(
హోం మంత్రిత్వ శాఖ
మే 3వ తేదీ వరకు విదేశీయులకు మంజూరు చేసిన అన్ని రకలా వీసాల సస్పెన్షన్
- దౌత్య, అధికారిక, యుఎన్/ అంతర్జాతీయ సంస్థలు, ఉపాధి మరియు ప్రాజెక్టు క్యాటగిరీలకు మాత్రం మినహాయింపు
- ఇమ్మిగ్రేషన్ చెక్ పోస్టుల ద్వారా భారతదేశంలోకి వచ్చే అన్ని ప్రయాణిక రద్దీలను మే 3 వరకు నిలిపివేత
దేశంలో కోవిడ్-19 మహమ్మారి వ్యాప్తి కొనసాగుతున్న నేపథ్యంలో దౌత్య, అధికారిక, ఐక్యరాజ్య సమితి/ అంతర్జాతీయ సంస్థలు, ఉపాధి మరియు ప్రాజెక్టు క్యాటగిరీలకు చెందిన వారికి జారీ చేసిన వీసాల మినహా.. విదేశీయులకు మంజూరు చేసిన అన్ని ఇతర వీసాల సస్పెన్షన్ను మే 3వ తేదీ వరకు పొడిగించాలని హోం మంత్రిత్వ శాఖ  నిర్ణయించింది. దీనికి తోడు భారతదేశంలోకి వచ్చేందుకు వీలున్న 107 ఇమ్మిగ్రేషన్ చెక్ పోస్టుల నుంచి ప్రయాణాల రద్దీని 2020 మే 3 వరకు నిలిపివేయాలని కూడా ఎంహెచ్ఏ ఆదేశాలు జారీ చేసింది. అయితే ఈ ఆదేశాలు అత్యవసర లేదా అంతగా అత్యవసరం కాని వస్తువులు ఇతర సామగ్రిని తీసుకువెళ్ళే వాహనాలు, విమానాలు, నౌకలు, రవాణా వాహనాలు, రైళ్లు మొదలైన వాటికి వర్తించవు. వీటి సిబ్బంది, నావికుడు, డ్రైవర్, సహాయకుడు, క్లీనర్ మొదలైనవారికి అనుమతి కూడా
(కోవిడ్-19 పూర్తి వైద్య పరీక్షల నిబంధనలకు లోబడి ఉండాల్సిందేనని ఎంహెచ్ఏ స్పష్టం చేసింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
'ఇన్స్పైర్' ఉపకారవేతనాలకు సంబంధించి డీఎస్టీ ప్రకటన
‘ఢిల్లీలోని లేడీ శ్రీరామ్ కాలేజ్ ఫర్ ఉమెన్ విద్యార్థిని జి. ఐశ్వర్య రెడ్డి మరణం పట్ల కేంద్ర శాస్త్ర, సాంకేతిక విభాగం  తీవ్ర విచారం వ్యక్తం చేసింది. డిఎస్టి పథకమైన "ఇన్నోవేషన్ ఇన్ సైన్స్ ఫర్స్యూట్ ఫర్ ఇన్స్పైర్డ్ రీసెర్చ్"  కింద 'ఉన్నత విద్య ఉపకారవేతనాన్ని'  ఐశ్వర్య ఆకాక్షించారు. దేశంలోని ప్రతిభావంతమైన విద్యార్థుల్లో ఆమె ఒకరు. అందుకే ‘ఉన్నత విద్య ఉపకారవేతనం’ జాబితాలో ఆమె పేరు చేరింది. గతంలో మాదిరే, ఈ ఏడాది ఆగస్టులోనూ 9762 మంది విద్యార్థులకు తాత్కాలిక ఉపకారవేతన లేఖలు పంపాము. బ్యాంకు ఖాతా వివరాలు, మార్కుల జాబితా, కళాశాల నుంచి తీసుకున్న బోనఫైడ్/పనితీరు పత్రాలను అప్లోడ్ చేయమని కోరాం. ఆ తర్వాత, సంవత్సర ఉపకారవేతనం విడుదల అవుతుంది. దురదృష్టవశాత్తు, ఆ పత్రాలు ఐశ్వర్య నుంచి అందలేదు’’ అని డిఎస్టి పేర్కొంది.
‘‘ఎంపికైన విద్యార్థులు వేగంగా లాంఛనాలన్నీ పూర్తి చేస్తే, ఉపకారవేతనం సాధ్యమైనంత త్వరగా అందుతుందని, ఈ విషయంలో విద్యార్థులకు సహకరించాలని అన్ని సంస్థలకు ప్రత్యేకంగా అభ్యర్థిస్తున్నాం’’ అని డిఎస్టి తెలిపింది.
సాంఘిక న్యాయం, మరియు సాధికారత మంత్రిత్వ శాఖ
కేంద్ర బ్యాంకుతో ఒప్పందం కుదుర్చుకున్న కేంద్ర సామాజిక న్యాయం, సాధికారత మంత్రిత్వ శాఖ ఆధ్వర్యంలోని ఎన్బీసీఎఫ్డీసీ &ఎన్ఎస్ఎఫ్డీసీ
ఓబీసీ/ఎస్సీ స్వయం సహాయక సంఘాలు, వ్యక్తుల ఆర్థిక సాధికారతకు ఊతమిచ్చేలా కేంద్రం నుంచి మరో ముందడుగు పడింది. కేంద్ర సామాజిక న్యాయం, సాధికారత మంత్రిత్వ శాఖ ఆధ్వర్యంలోని 'జాతీయ వెనుకబడిన వర్గాల ఆర్థిక & అభివృద్ధి కార్పొరేషన్' , 'జాతీయ షెడ్యూల్ కులాల ఆర్థిక &అభివృద్ధి కార్పొరేషన్'  కలిసి కేంద్ర బ్యాంక్తో ఒప్పందం కుదుర్చుకున్నాయి. వడ్డీ మాఫీ పథకమైన 'వికాస్ యోజన' అమలు కోసం ఈ ఒప్పందం కుదుర్చుకున్నాయి.
రూ.4 లక్షల వరకు ఉన్న రుణాలపై ఓబీసీ/ఎస్సీ స్వయం సహాయక సంఘాలకు, రూ.2 లక్షల వరకు ఉన్న రుణాలపై ఓబీసీ/ఎస్సీ వ్యక్తులకు ఈ పథకం కింద 5 శాతం వడ్డీ రాయితీ నేరుగా ఆయా ఖాతాల్లో జమవుతుంది.
 శ్రీమతి అనుపమ సూద్, ఎన్ఎస్ఎఫ్డీసీ తరపున చీఫ్ జనరల్ మేనేజర్ శ్రీ దేవానంద్ ఒప్పందంపై సంతకాలు చేశారు. దేశవ్యాప్తంగా ఉన్న చిన్న వ్యాపారులు ఈ పథకం ద్వారా లబ్ధి పొందుతారని భావిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
తెలంగాణ, గుజరాత్, మహారాష్ట్రలకు కేంద్ర బృందాలు
75 లక్షలు పైబడ్డ మొత్తం పరీక్షలు కోలుకున్నవారి శాతం 57.43%
కేంద్ర ఆరోగ్య, కుటుంబ సంక్షేమ మంత్రిత్వశాఖ సంయుక్త కార్యదర్శి శ్రీ లవ్ అగర్వాల్ నేత్రుత్వంలోని కేంద్ర బృందం ఈ నెల 26-29 మధ్య తెలంగాణ, గుజరాత్, మహారాష్ట్రల్లో పర్యతించబోతోంది. ఈ బృందం ఈ మూడు రాష్ట్రాల అధికారులలో సమాలోచనలు జరిపి కోవిడ్ నివారణ చర్యలు అమలు జరుగుతున్న తీరుతెన్నులను బలోపేతం చేయటానికి అవసరమైన సమన్వయాన్ని సాధిస్తుంది.
వ్యాధి నిర్థారణ పరీక్షాకేంద్రాల సంఖ్య పెరుగుతున్నదనటానికి నిదర్శనంగా దేశవ్యాప్తంగా మొత్తం లాబ్ ల సంఖ్య 1007 కి చేరింది. వాటిలో ప్రభుత్వ లేబరేటరీల సంఖ్య ఇప్పుడు 734 కి చేరుకోగా ప్రైవేట్ లాబ్స్ సంఖ్య 273 కి పెరిగింది. ఆ వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 559 
ట్రూ నాట్ ఆధారిత పరీక్షల లాబ్స్ : 364 
సిబినాట్ ఆధారిత పరీక్షల లాబ్స్: 84 
2020 జనవరి లో పరిమితంగా మొదకైన కోవిడ్ పరీక్షలు ఇప్పుడు గత 24 గంటల్లోనే 2,07,871 పరీక్షలు జరిపే స్థాయికి వచ్చింది. దీంతో ఇప్పుడు మొత్తం పరీక్షలు 75 లక్షలు దాటి 75,60,782కు చేరింది.
కోవిడ్-19 నుంచి కోలుకుంటున్నవారి శాతం కూడా క్రమంగా పెరుగుతూ వస్తోంది. బాధితులలో కోలుకున్నవారి శాతం 57.43% కు చేరింది. ఇప్పటివరకు 2,71,696 మంది పూర్తిగా కోలుకున్నారు. గడిచిన 24 గంటల్లో మొత్తం 13,012 మంది కోవిడ్-19 బాధితులు కోలుకున్నారు.
ప్రస్తుతం చికిత్స పొందుతున్నవారి సంఖ్య 1,86,514 . వీరందరికీ వైద్యుల పర్యవేక్షణలో చికిత్స కొనసాగుతోంది.
ప్రస్తుతం భారతదేశంలో ప్రతి లక్షమందికి నమోదైన కేసుల సంఖ్య 33.39 కాగా ప్రపంచ స్థాయిలో అది లక్షకు 120.21 గా నమోదైంది. ఇక మరణాల విషయానికొస్తే ప్రపంచ సగటు లక్షకు 6.24 కాగా, భారత్ లో అత్యల్పంగా 1.06 గా నమోదైంది
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.05 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
11,05,81,050
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 11.05 కోట్లకు పైగా  డోసులు అందుబాటులో ఉన్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నోవెల్ ఎంఆర్ఎన్ఎ ఆధారిత కోవిడ్ 19 వ్యాక్సిన్ కాండిడేట్- హెచ్ జి సి ఓ 19 రూపొందించడానికి బయోటెక్నాలజీ విభాగం జెన్నోవా బయోఫార్మాస్యూటికల్స్ లిమిటెడ్ కోసం సీడ్ ఫండింగ్ ని అందిస్తుంది
ఈ సంవత్సరాంతానికి క్లినికల్ ట్రయిల్ కి వెళ్లనున్న వాక్సిన్
ఇండ్ సిఈపిఐ కింద కేంద్ర ప్రభుత్వ బయోటెక్నాలజీ విభాగం సహకారంతో వాక్సిన్ ఆవిష్కార కార్యక్రమం కింద బిఐఆర్ఏసి అభివృద్ధి చేసిన వాక్సిన్ త్వరలో క్లినికల్ ట్రయిల్స్
(భారతదేశంలో ‘ఇటువంటి రకంలో మొదటిది’ అయిన ఎంఆర్ఎన్ఎ - ఆధారిత వ్యాక్సిన్ తయారీ వేదికను డిబిటి- బిఐఆర్ఏసి ఏర్పాటు చేయడానికి దోహదపడింది. కోవిడ్19 కోసం జెన్నోవా నొవెల్ స్వీయ-విస్తరణ ఎంఆర్ఎన్ఎ - ఆధారిత వ్యాక్సిన్ కాండిడేట్ అభివృద్ధికి డిబిటి ప్రారంభ నిధిని అందించింది.
అమెరికాలోని సీటెల్లోని హెచ్డిటి బయోటెక్ కార్పొరేషన్ సహకారంతో, ఎలుకల మరియు నాన్-హ్యూమన్ ప్రైమేట్ మోడళ్లలో ప్రదర్శించిన భద్రత, రోగనిరోధక శక్తి, తటస్థీకరణ యాంటీబాడీ కార్యకలాపాలతో జెన్నోవా ఒక ఎంఆర్ఎన్ఎ వ్యాక్సిన్ కాండిడేట్  అభివృద్ధి చేసింది. భారతీయ నియంత్రణ ఆమోదాలకు లోబడి, ఈ సంవత్సరం చివరినాటికి మొదటి మానవ ఇంజెక్షన్ ఉండేలా కంపెనీ చురుకుగా పనిచేస్తోంది.
డిబిటి కార్యదర్శి, బిఐఆర్ఏసి చైర్పర్సన్ డాక్టర్ రేణు స్వరూప్ మాట్లాడుతూ “తెలియని, కొత్త వ్యాధికారక కారకాల నుండి వెలువడే వ్యాధులు సమర్థవంతమైన నివారణకు కొత్త ఆలోచనలు అవసరం. డిబిటి మద్దతు ఇచ్చిన జెన్నోవా ఎం-ఆర్ఎన్ఎ ప్లాట్ఫాం న్యూక్లియిక్ యాసిడ్ వ్యాక్సిన్, డెలివరీ సిస్టమ్స్లో మార్పులను ఉపయోగించుకుంటుంది. నానోటెక్నాలజీని ఉపయోగించుకునే ఈ టీకా కాండిడేట్ జంతు నమూనాలలో ప్రభావవంతంగా ఉంటుందని హామీ ఇస్తోంది. ఒకసారి మానవ క్లినికల్ ట్రయల్స్లో ఇది సమర్థవంతంగా నిరూపితమైతే జెన్నోవాకు ఉన్న సామర్థ్యాలతో, ఈ టీకా కాండిడేట్ ను వేగంగా అమలులోకి తేవచ్చని నాకు నమ్మకం ఉంది" అని అన్నారు.
జెన్నోవా బయోఫార్మాస్యూటికల్స్ లిమిటెడ్ సిఇఒ డాక్టర్ సంజయ్ సింగ్ మాట్లాడుతూ “ప్రపంచవ్యాప్తంగా పోటీ, స్థిరమైన పరిష్కారాలను రూపొందించడానికి ధైర్యమైన చర్యలు తీసుకోవాలి. ఎంఆర్ఎన్ఏ ఆధారిత కొత్త తరం వ్యాక్సిన్ అభివృద్ధికి డిబిటి-బిఐఆర్ఏసి చొరవ, మార్గదర్శకత్వం, ఆర్థిక సహాయాన్ని జెన్నోవా ప్రశంసించింది. మా భాగస్వామ్యం అత్యాధునిక సాంకేతిక పరిజ్ఞానం కోసం పర్యావరణ వ్యవస్థను రూపొందించడానికి, కోవిడ్-19 వంటి మహమ్మారి పరిస్థితుల్లో ప్రజలకు చేరువయ్యే తక్కువ ఖర్చుతో కూడిన వ్యాక్సిన్ను తయారుచేసే దిశగా పరిష్కారాన్ని అందిస్తుంది” అని అన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19కు నవ్య రక్త జీవద్రవ్య చికిత్స దిశగా అన్వేషణ
వ్యాధిగ్రస్తుడిపై కోలుకున్న వ్యక్తిలోని ప్రతిరక్షకాల ప్రయోగం
కోవిడ్-19 రోగులకు వినూత్న చికిత్సనందించే దిశగా సాహసోపేత ముందడుగు వేసేందుకు శాస్త్ర-సాంకేతిక శాఖ పరిధిలోని జాతీయ ప్రాధాన్య సంస్థ ‘శ్రీ చిత్ర తిరునాళ్ ఇన్స్టిట్యూట్ ఫర్ మెడికల్ సైన్సెస్ అండ్ టెక్నాలజీ’ కి అనుమతి లభించింది. సాంకేతికంగా దీన్ని “కోలుకున్న వ్యక్తి రక్త జీవద్రవ్యంతో చికిత్స”గా వ్యవహరిస్తారు. ఇటువంటి ప్రయోగాలకు అనుమతులిచ్చే అత్యున్నత ప్రాధికార సంస్థ ‘భారత వైద్య పరిశోధన మండలి’  ఈ నవ్య ప్రయోగాత్మక ప్రక్రియకు ఆమోదముద్ర వేసింది.
కోలుకున్న వ్యక్తి రక్త జీవద్రవ్యంతో చికిత్స అంటే ఏమిటి?: కరోనా వైరస్ వంటి రోగ కారకం శరీరంలో ప్రవేశించినపుడు దాన్ని నిర్మూలించేందుకు రోగనిరోధక వ్యవస్థ ప్రతిరక్షక కణాలను ఉత్పత్తి చేస్తుంది. ఇవి ఆ శత్రువును గుర్తించి తుదముట్టిస్తాయి. ఆ విధంగా వ్యాధినుంచి రోగి పూర్తిగా కోలుకుంటారు. ఆ వ్యక్తినుంచి రక్తాన్ని సేకరించి, సదరు రోగనిరోధక కణాలను సంవృద్ధి చేసి, మరో రోగికి ఎక్కిస్తారు. వాటి తోడ్పాటుతో రోగిలోని నిరోధక శక్తి పుంజుకుని వైరస్ను నిర్మూలిస్తుంది.
ప్రతిరక్షకాలంటే ఏమిటి?: ఏదైనా సూక్ష్మజీవి మన శరీరంపై దాడిచేసినప్పుడు ముందువరుసలో ఉండి పోరాడే ఒకరకం కణాలే ‘ప్రతిరక్షకాలు.’ మన రోగనిరోధక కణాలు స్రవించే నిర్దిష్ట రకం ప్రొటీన్తో కూడిన ఈ రక్షకాలను ‘బి’ లింఫోసైట్స్ అంటారు. ఆ మేరకు మన నిరోధక వ్యవస్థ రోగ కారకాలను గుర్తించి, అందుకు తగిన ప్రతిరక్షకాలను రూపొందిస్తుంది. ఆ విధంగా ప్రతి రోగకారకం నిర్మూలనకు ఒక ప్రత్యేక ప్రతిరక్షకం తయారవుతూంటుంది.
ప్రతిరక్షకాలతో చికిత్స ఎలా చేస్తారు?: కోవిడ్-19 నుంచి కోలుకున్న వ్యక్తికి తొలుత అన్నిరకాల పరీక్షలూ నిర్వహించి సంతృప్తి చెందిన తర్వాత వారినుంచి రక్తం సేకరించి, జీవద్రవ్యాన్ని వేరుచేస్తారు. అందులో వైరస్ను నిర్మూలించే ప్రతిరక్షకాలు ఉన్నదీ-లేనిదీ నిర్ధారించుకున్న తర్వాత ఆ జీవద్రవ్యాన్ని కోవిడ్-19 బారినపడిన రోగికి ఎక్కిస్తారు.
ఈ ప్రయోగాత్మక చికిత్స పొందే వారెవరు?: ఈ ప్రయోగాత్మక ప్రక్రియతో ముందుగా కొద్దిమంది రోగులకు మాత్రమే చికిత్స చేస్తామని SCTIMST డైరెక్టర్ డాక్టర్ ఆశాకిషోర్ తెలిపారు. ఆ మేరకు తీవ్ర ముప్పును ఎదుర్కొంటున్నవారిని ఎంపిక చేస్తామని, వారినుంచి ఇందుకు సంపూర్ణ సమ్మతి తీసుకున్న తర్వాతే వినూత్న చికిత్స ప్రారంభిస్తామని చెప్పారు.
ఇది టీకాలకు ఏ విధంగా భిన్నం?: టీకా వేసినప్పుడు మన రోగనిరోధక శక్తి రూపొందించే ప్రతిరక్షకాలు మనకు జీవితాంతం ఆ రకం రోగకారకం నుంచి రక్షణనిస్తాయి. కానీ, ప్రస్తుత చికిత్సలో రోగి రక్తంలోకి ఎక్కించిన జీవద్రవ్యంలోని ప్రతిరక్షకాలు చురుగ్గా ఉన్నంతవరకూ మాత్రమే చికిత్స లభిస్తుంది. దాదాపు 130 ఏళ్లకిందట జర్మనీ వైద్యుడు ఈమిల్ వాన్ బియరింగ్ జీవద్రవ్యం తరహా చికిత్స ఫలితమిచ్చే అవకాశం ఉందని నిరూపించారు. అయితే, అప్పట్లో ప్రతిరక్షకాల గురించి పరిజ్ఞానం అందుబాటులో లేదు. కాగా, ఈ ఆవిష్కరణకుగాను వైద్యశాస్త్రంలో తొలి నోబెల్ పురస్కారం 1901లో ఆయనకు లభించింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
31 మార్చి, 2020న ప్రభుత్వ ఉద్యోగుల రిటైర్మెంటు
దేశమంతటా కోవిడ్ -19 మహమ్మారి విస్ఫోటనం తరువాత పరిస్థితిని ఎదుర్కోవడానికి మున్నెన్నడూ లేనివిధంగా ప్రభుత్వం దేశవ్యాప్తంగా లాక్ డౌన్ ప్రకటించిన దృష్ట్యా ఇందుమూలంగా వివరణ ఇవ్వడం ఏమనగా ఉద్యోగుల సర్వీసు నిబంధనల లోని 56వ రూలు ప్రకారం వయస్సుచెల్లడం వల్ల 31 మార్చి, 2020న రిటైరు కావలసిన వారు 31-03-2020 తేదీన ఇంటి నుంచి పనిచేస్తున్నా  లేక ఆఫీసు నుంచి పని చేస్తున్నా కేంద్ర ప్రభుత్వ సర్వీసు నుంచి రిటైరు అవుతారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 1,930 డోసులు అందించారు
దేశవ్యాప్త క్రియాశీల కేసుల సంఖ్య 33,232
మొత్తం కేసుల్లో క్రియాశీల కేసులు 0.07%
ప్రస్తుత రికవరీ రేటు 98.74%
గత 24 గంటల్లో 6,587 మంది కోలుకున్నారు. దీంతో, కోలుకున్నవారి మొత్తం సంఖ్య 4,43,99,415 కు పెరిగింది.
గత 24 గంటల్లో 3,611 కొత్త కేసులు నమోదయ్యాయి.
రోజువారీ పాజిటివిటీ రేటు 2.08%
వారపు పాజిటివిటీ రేటు 2.88%
గత 24 గంటల్లో చేసిన 1,73,263 కొవిడ్ పరీక్షలతో కలిపి ఇప్పటివరకు 92.74 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 2,055 డోసులు అందించారు
దేశవ్యాప్త క్రియాశీల కేసుల సంఖ్య 21,406
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.77%
గత 24 గంటల్లో 3,430 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,21,781 కు పెరిగింది.
గత 24 గంటల్లో 2,109 కొత్త కేసులు నమోదయ్యాయి.
రోజువారీ పాజిటివిటీ రేటు 1.32%
వారపు పాజిటివిటీ రేటు 1.80%
గత 24 గంటల్లో చేసిన 1,59,454 కొవిడ్ పరీక్షలతో కలిపి ఇప్పటివరకు 92.80 కోట్ల పరీక్షలు చేశారు.
రహదారి రవాణా, హైవేల మంత్రిత్వ శాఖ
జాతీయ రహదారుల ఫీజు ప్లాజాలలో అన్ని డిస్కౌంట్లను పొందటానికి ఫాస్ట్ ట్యాగ్ తప్పనిసరి
టోల్ ఫీజు ప్లాజాల నుండి రిటర్న్ జర్నీ డిస్కౌంట్ లేదా మరే ఇతర మినహాయింపులను పొందటానికైనా, ఫాస్ట్ ట్యాగ్ వాడకాన్ని తప్పనిసరి చేస్తూ, రోడ్డు రవాణా మరియు రహదారుల మంత్రిత్వ శాఖ ఆదేశాలు జారీ చేసింది. 24 గంటలలోపు రిటర్న్ జర్నీ రాయితీ లేదా ఇతర స్థానిక మినహాయింపుల కోసం డిస్కౌంట్ పొందాలనుకునే వినియోగదారులు, తమ వాహనంపై చెల్లుబాటు అయ్యే ఫంక్షనల్ ఫాస్ట్ ట్యాగ్ కలిగి ఉండాలి. ఈ విషయాన్ని, జాతీయ రహదారుల రుసుము  నిబంధనలు, 2008 ని సవరిస్తూ, 2020 ఆగష్టు, 24వ తేదీన గెజిట్ నోటిఫికేషన్ నెంబరు:534 ఈ లో ప్రకటించారు.
జాతీయ రహదారుల ఫీజు ప్లాజా ల వద్ద డిజిటల్ చెల్లింపుల వాడకాన్ని ప్రోత్సహించడానికి ఇది మరొక దశ. అటువంటి డిస్కౌంట్లకు చెల్లించవలసిన రుసుము ప్రీ-పెయిడ్ ఇనుస్ట్రుమెంట్సు, స్మార్ట్ కార్డు ద్వారా లేదా ఫాస్ట్ ట్యాగ్ ద్వారా లేదా బోర్డ్ యూనిట్  ద్వారా లేదా అలాంటి ఇతర పరికరాల ద్వారా మాత్రమే చెల్లించబడుతుంది.
నిబంధనలకు చేసిన సవరణలు ఈ విధంగా ఉన్నాయి:
i) 24 గంటల్లో తిరిగి ప్రయాణానికి తగ్గింపు ఫాస్ట్ ట్యాగ్ లేదా ఇతర పరికరం ద్వారా ఆటోమేటిక్ గా లభిస్తుంది. దీనికి వేరే పాస్ అవసరం లేదు.
ii) అన్ని ఇతర కేసులపై తగ్గింపు కోసం, చెల్లుబాటు అయ్యే ఫాస్ట్ ట్యాగ్ కలిగి ఉండటం తప్పనిసరి.
ఈ సవరణ ప్రకారం, 24 గంటలలోపు తిరుగు ప్రయాణానికి తగ్గింపు అందుబాటులో ఉన్న సందర్భాల్లో, ముందస్తు రశీదు లేదా సమాచారం అవసరం లేదు. వాహనంపై చెల్లుబాటు అయ్యే మరియు ఫంక్షనల్ ఫాస్ట్టాగ్ తో 24 గంటల్లో తిరుగు ప్రయాణం చేస్తే, ఆ పౌరుడు ఆటోమేటిగ్గా తగ్గింపు పొందుతాడు.
రహదారి రవాణా, హైవేల మంత్రిత్వ శాఖ
నిర్మాణ సామగ్రి వాహనాలు, ట్రాక్టర్లు, పంట కోత వాహనాల బీఎస్-4 ఉద్గార నిబంధనలు వాయిదా వేసేందుకు మోటారు వాహన నిబంధనలు సవరించడానికి సూచనలకు ఆహ్వానం
నిర్మాణ సామగ్రి వాహనాలు, ట్రాక్టర్లు, పంట కోత వాహనాల బీఎస్-4 ఉద్గార నిబంధనలను వాయిదా వేసే సవరణపై
కేంద్ర రోడ్డు రవాణా, హైవేల మంత్రిత్వ శాఖ సలహాలు, సూచనలు ఆహ్వానించింది. సంబంధిత వర్గాలు సహా ప్రజలందరి నుంచి వీటిని కోరింది. బీఎస్-4 ఉద్గార నిబంధనలను వాయిదా వేసేందుకు మోటారు వాహన ముసాయిదా నిబంధనలలోని ప్రతిపాదిత సవరణపై సలహాలను ఆహ్వానించింది. దీనిపై ఈనెల 19వ తేదీన నోటిఫికేషన్ విడుదలైంది. ఈ నోటిఫికేషన్ను www.morth.gov.in లో చూడవచ్చు.
వ్యవసాయ మంత్రిత్వ శాఖ, నిర్మాణ రంగం నుంచి వచ్చిన విజ్ఞప్తుల మేరకు ముసాయిదా నోటిఫికేషన్ జీఎస్ఆర్ 393 ని కేంద్ర రోడ్డు రవాణా, హైవేల మంత్రిత్వ శాఖ జారీ చేసింది. లెక్క ప్రకారం, ఈ ఏడాది అక్టోబర్ 1వ తేదీ నుంచే ఉద్గార నిబంధనల తర్వాతి దశను అమలు చేయాలి. కొవిడ్ పరిస్థితిని దృష్టిలో ఉంచుకుని... నిర్మాణ సామగ్రి వాహనాలు, ట్రాక్టర్లు, పంట కోత వాహనాలకు, ఈ గడువును ఈ ఏడాది అక్టోబర్ 1 నుంచి వచ్చే ఏడాది అక్టోబర్ 1 వరకు పెంచడానికి సూచనలు, సలహాలను మంత్రిత్వ శాఖ ఆహ్వానించింది.
సంబంధిత వర్గాలు, ప్రజలు తమ సలహాలు, సూచనలను.. "జాయింట్ సెక్రటరీ , మినిస్ట్రీ ఆఫ్ రోడ్ ట్రాన్స్పోర్ట్ అండ్ హైవేస్, ట్రాన్స్పోర్ట్ భవన్, పార్లమెంట్ స్ట్రీట్, న్యూదిల్లీ-110001" అడ్రస్కు పంపాలి. ఈమెయిల్ ద్వారా పంపాలనుకునేవారు
jspb-morth[at]gov[dot]in కు సలహాలు పంపాలి. వచ్చేనెల 18వ తేదీ వరకు సలహాలు, సూచనలు పంపేందుకు గడువుంది.
ప్రధాన మంత్రి కార్యాలయం
సిక్కిం ఆవిర్భావ దినోత్సవం నేపథ్యంలో ప్రజలకు ప్రధాని శుభాకాంక్షలు
సిక్కిం ఆవిర్భావ దినోత్సవం సందర్భంగా ప్రధానమంత్రి శ్రీ నరేంద్ర మోదీ ఆ రాష్ట్ర ప్రజలకు శుభాకాంక్షలు తెలిపారు. ఈ మేరకు ట్విట్టర్ ద్వారా ఇచ్చిన సందేశంలో- ‘‘సిక్కిం ప్రజలకు రాష్ట్ర ఆవిర్భావ దినోత్సవ శుభాకాంక్షలు. రమణీయ ప్రకృతి సౌందర్యానికి నిలయంగానే కాకుండా సహృదయులైన ప్రజలకు నెలవుగా ఈ రాష్ట్రం అందరి మన్ననలూ చూరగొంది. ముఖ్యంగా సేంద్రియ వ్యవసాయంలో ఎంతో ముందంజవేసి, ఆదర్శప్రాయంగా నిలిచింది. ఈ రాష్ట్రం నిరంతరం వృద్ధి పథంలో పరుగు తీయాలని, ఇక్కడి ప్రజలంతా ఆయురారోగ్యాలతో వర్ధిల్లాలని ఈ సందర్భంగా దైవాన్ని ప్రార్థిస్తున్నాను’’ అని ప్రధాని పేర్కొన్నారు.
ప్రధాన మంత్రి కార్యాలయం
కోవిడ్ టీకామందు రెండో డోజు ను ఇప్పించడం లో అగ్రస్థానాన్ని సంపాదించినందుకు హిమాచల్ ప్రదేశ్ ముఖ్యమంత్రి ని అభినందించిన ప్రధానమంత్రి
హిమాచల్ ప్రదేశ్ లో లక్ష్యం మేరకు కోవిడ్ టీకామందు రెండో డోజు ను అర్హులైన పౌరుల కు ఇప్పించడం ద్వారా దేశం లో అగ్ర స్థానాన్ని సంపాదించినందుకు గాను ప్రధాన మంత్రి శ్రీ నరేంద్ర మోదీ హిమాచల్ ప్రదేశ్ ముఖ్యమంత్రి కి అభినందనలను తెలియజేశారు.
హిమాచల్ ప్రదేశ్ ముఖ్యమంత్రి శ్రీ జయ్ రాం ఠాకుర్ ట్వీట్ కు సమాధానంగా ప్రధాన మంత్రి -
‘‘చాలా చాలా శుభాకాంక్షలు @jairamthakurbjp గారు. కోవిడ్ కు వ్యతిరేకం గా పోరాడడం లో హిమాచల్ ప్రదేశ్ ప్రజలు ఒక అనుకరించదగినటువంటి ఉదాహరణ ను యావత్తు దేశం ఎదుట నిలిపారు. ప్రజల లోని ఈ ఉద్వేగం ఈ యొక్క పోరాటం లో న్యూ ఇండియా కు కొత్త బలాన్ని ఇస్తుంది.’’ అని ఒక ట్వీట్ లో పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
హాకీ జట్లకు కొనసాగుతున్న శిక్షణ; త్వరలోనే పూర్తి వేగం అందుకుంటామని కెప్టెన్లు, కోచ్ విశ్వాసం
లాక్డౌన్ కారణంగా ఆగిపోయిన హాకీ జట్ల సాధన పునఃప్రారంభమైంది. భారత హాకీ పురుషుల, మహిళల జట్లకు బెంగళూరులోని 'నేతాజీ సుభాష్ సదరన్ సెంటర్'లో శిక్షణను ప్రారంభించారు. తమలోని పూర్వపు ఉత్తమ ప్రతిభను త్వరలోనే మళ్లీ అందుకుంటామన్న జట్టు సభ్యులు, శిక్షణ కేంద్రంలోని భద్రత ఏర్పాట్ల పట్ల సంతృప్తి వ్యక్తం చేశారు.
గతంలో శిక్షణ కేంద్రానికి వచ్చిన కెప్టెన్ మన్ప్రీత్ సింగ్ సహా ఆరుగురు సభ్యులు కరోనా పాజిటివ్గా తేలారు. వారికి సాయ్ కేంద్రంలో వైద్య చికిత్సలు అందించి, తర్వాత ఆస్పత్రిలో చేర్పించారు. పూర్తిస్థాయిలో కోలుకున్న ఆటగాళ్లు తిరిగి శిక్షణ కోసం వచ్చారు. "నేను శిక్షణ కోసం వచ్చినప్పుడు పాజిటివ్ అని తెలిసింది. తిరిగి ఆటకు సన్నద్ధమయ్యే ఏర్పాట్లను మేం మెల్లగా మొదలుపెట్టాం. కోచ్ ప్రణాళిక ప్రకారం క్రమంగా పూర్తిస్థాయిలో ఆటకు సిద్ధమవుతున్నాం. తిరిగి శిక్షణ శిబిరంలో చేరినందుకు సంతోషంగా ఉంది" అని మన్ప్రీత్ చెప్పారు. కరోనా వ్యాప్తి చెందకుండా సాయ్ కేంద్రంలో అన్ని ఏర్పాట్లు చేశారు.
సామాజిక దూరం పాటిస్తూ, చిన్న బృందాలుగా ఆటగాళ్లను విడగొట్టి, వ్యక్తిగత ప్రాథమికాంశాలను పెంచే నైపుణ్య ఆధారిత శిక్షణ ఇస్తున్నట్లు పురుషుల జట్టు ముఖ్య కోచ్ గ్రాహం రీడ్ చెప్పారు. "వివిధ అంశాల్లో సాయ్ ప్రామాణిక కార్యాచరణ విధానాలను పాటిస్తున్నాం. శిక్షణ స్థాయిని క్రమంగా పెంచుతాం. కొవిడ్కు ముందు ఆటగాళ్లలో ఉన్న అత్యుత్తమ స్థాయిని మళ్లీ అందుకునేలా శిక్షణ ఉంటుంది. శిబిరం ముగిసేలోగా దానిని సాధించాలి. గాయాలబారిన పడకుండా, అత్యుత్తమ నైపుణ్యాన్ని వెలికితీసేందుకు రూపొందించిన నెమ్మదైన ప్రక్రియ ఇది" అని చెప్పారు.
సాయ్ కేంద్రంలో చేపట్టిన భద్రత చర్యల పట్ల ఆటగాళ్లు సంతోషం వ్యక్తం చేశారు. "చాలాకాలం తర్వాత మళ్లీ శిక్షణ మొదలవడం ఆనందంగా ఉంది. కొవిడ్కు ముందున్న తరహాలో శిక్షణ పొందేలా మా శరీరాలను క్రమంగా సిద్ధం చేస్తున్నాం. దాంతోపాటు, భద్రత ప్రొటోకాల్స్ పాటిస్తున్నాం. కొన్ని నెలల్లోనే పూర్వపు స్థితిని, లయను అందుకుంటామని ఆశిస్తున్నాం. ప్రస్తుతానికి మాత్రం ప్రొటోకాల్స్ పాటించి ఆరోగ్యంగా ఉండటం, ప్రొటోకాల్ పరిధిలోనే శిక్షణ తీసుకోవడం ముఖ్యం" అని హాకీ మహిళల జట్టు కెప్టెన్ రాణి రాంపాల్ చెప్పారు.
భారత హాకీ పురుషుల, మహిళల జట్లు ఒలింపిక్స్కు అర్హత సాధించాయి.